Werner is 'n ou Duitse manlike voornaam en ook 'n Duitse van. Die tweede gedeelte van Wern(h)er kan van die ou-Hoogduitse woord heri afgelei word, wat "skare, weermag, menigte" beteken. Dit kan egter ook van die Duitse woord "Herr" ("heer" of "meester") afgelei wees. Die oorsprong van die eerste gedeelte van die naam is ook omstrede: dit kan verwys na die Germaanse "wer" wat "man" beteken. Dit kan ook afgelei wees van die ou-Hoogduitse woord waron, "(be)waar, wees versigtig",  of die verwante woord warnon, "kyk, wag" (sien "waarsku")". Volgens 'n ander interpretasie het die naam sy oorsprong in die ou-Hoogduitse woord weren, "verdedig". Die woord "wehr" word partykeer as sinoniem vir "kasteel" gebruik. Aan die begin van die 20ste eeu was Werner matig gewild as naam. Van toe af het die naam se gewildheid egter vinnig gestyg.